**Informácia o národnom projekte**

Názov: **„***Propagácia slovenského priemyselného potenciálu a poskytnutie bezplatných služieb MSP za účelom ich prezentácie na zahraničných výstavách***“**

Prijímateľ: Ministerstvo hospodárstva SR, Mierová 19 827 15 Bratislava 212

Miesto realizácie:

Vzhľadom na charakter projektu nebolo miesto realizácie posudzované v rámci konania o žiadosti o poskytnutie nenávratného finančného príspevku ako podmienka poskytnutia pomoci. Oprávnenosť miesta realizácie je posudzovaná z pohľadu cieľových skupín, na ktorých podporu je projekt primárne zameraný. V rámci projektu tak môže byť pomoc poskytnutá len malým a stredným podnikom (ďalej aj „MSP“) so sídlom na oprávnenom území, t.j. v regiónoch patriacich pod Cieľ Konvergencia (všetky regióny na úrovni NUTS III – samosprávne kraje – s výnimkou Bratislavského samosprávneho kraja).

Stručný opis projektu:

Projekt vychádza z potreby podpory účasti slovenských výrobcov na veľtrhoch a výstavách v zahraničí (EÚ a trhy tretích krajín) a propagácie slovenského priemyselného potenciálu. Potreba podpory vychádza z priamej prepojenosti výroby a obchodu, t.j. nielen z nevyhnutnosti dosiahnutia požadovaných výrobných kapacít, ale aj z následnej nevyhnutnosti umiestnenia výrobkov na trhoch tretích krajín a v EÚ a tak dosiahnutia požadovaného stavu v slovenských výrobných podnikoch. Túto potrebu zdôvodňuje aj vládny dokument Stratégia vonkajších ekonomických vzťahov SR na obdobie 2014 – 2020, ktorý poníma účasť na veľtrhoch a výstavách v zahraničí ako významný proexportný nástroj.

Ministerstvo hospodárstva SR aj na základe svojich predchádzajúcich skúseností s organizáciou oficiálnej účasti podnikateľských subjektov na výstavách a veľtrhoch v rámci implementácie projektu zabezpečuje pomoc vo forme bezplatnej výstavby stánku, prenájmu plochy a technických pripojení.

Implementácia národného projektu oficiálnych účastí na výstavách a veľtrhoch v druhom polroku 2014 zjednodušila účasť jednotlivých slovenských výrobcov na vybraných veľtrhoch a znížila ich administratívnu záťaž v porovnaní s individuálnymi projektmi s podporou zo štrukturálnych fondov, zmenšila nároky na organizačnú prípravu ich účasti na výstavách, čo prispeje k úspore finančných prostriedkov MSP.

[**Informačná tabuľa**](file:///C:\Users\slimakova\Desktop\plagat.png)